

**ΤΕΠΑΚ: Χρηματοδότηση Νέων Ερευνητών μέσω του
Προγράμματος «ΜΕΤΑΔΙΔΑΚΤΩΡ» 2025**

Το Τεχνολογικό Πανεπιστήμιο Κύπρου (ΤΕΠΑΚ) πιστό στην αποστολή του για την περαιτέρω προώθηση και ενίσχυση της Έρευνας, της Αριστείας και της Καινοτομίας, προκηρύσσει για τέταρτη φορά τη διαδικασία υποβολής ερευνητικών προτάσεων στο πλαίσιο του Προγράμματος «ΜΕΤΑΔΙΔΑΚΤΩΡ».

Κύριος στόχος του Προγράμματος είναι ηπροσέλκυση και ενίσχυση νέων,αρίστωνεπιστημόνων μεταδιδακτορικού επιπέδου, με προοπτική υψηλού βαθμού αυτοδυναμίας, για την παραγωγή σημαντικών ερευνητικών αποτελεσμάτων. Μέσω της υλοποίησης των εσωτερικών ερευνητικών προγραμμάτων «ΜΕΤΑΔΙΔΑΚΤΩΡ», ενισχύονται έμπρακτα η δημιουργικότητα και η καινοτομία των νέων επιστημόνων, ενώ επιδιώκεται η εμπλοκή τους στην ανάπτυξη νέων ερευνητικών δραστηριοτήτων. Με τον τρόπο αυτό, διαμορφώνονται οι κατάλληλες προοπτικές για την επιστημονική και επαγγελματική τους εξέλιξη. Επιπλέον, το Πρόγραμμα αναμένεται να συμβάλει στη δημιουργία νέων θέσεων εργασίας για νέους ερευνητές σε τομείς αιχμής.

**Δικαιούχοι/Συντονιστές/τριες**

Ο/Η Συντονιστής/τριες του Εσωτερικού Προγράμματος (Συντονιστής/τρια Έργου) πρέπει να είναι Μεταδιδακτορικός/ή Ερευνητής/τρια. Κάθε ερευνητική πρόταση έχει μόνο έναν/μία Συντονιστή/τρια και ο/η Μεταδιδακτορικός/ή Ερευνητής/τρια μπορεί να υποβάλει και να συμμετέχει μόνο σε μία ερευνητική πρόταση.

Μετά την έγκριση της πρότασης, ο/η Μεταδιδακτορικός/ή Ερευνητής/τρια θα πρέπει απαραίτητα να έχει φυσική παρουσία στο ΤΕΠΑΚ. Επιπρόσθετα, σημειώνεται ότι δεν μπορεί να παραχωρηθεί νέα χρηματοδότηση στο πλαίσιο του προγράμματος «ΜΕΤΑΔΙΔΑΚΤΩΡ» σε υποψήφιο/α που έχει ήδη εξασφαλίσει τέτοια χρηματοδότηση, εάν δεν έχει παρέλθει χρονικό διάστημα τουλάχιστον τριών (3) ετών από την προηγούμενη έγκριση.

**Προκήρυξη και Κατευθυντήριες Οδηγίες**

Το πλήρες κείμενο της **Προκήρυξης Πρόσκλησης Υποβολής Ερευνητικών Προτάσεων** στο πλαίσιο του Προγράμματος «ΜΕΤΑΔΙΔΑΚΤΩΡ» είναι διαθέσιμο στα **ελληνικά** **(link 1)** και στα **αγγλικά** **(link 2).** Περιλαμβάνει τη διαδικασία προκήρυξης, τις προϋποθέσεις συμμετοχής, τη διαδικασία και τα κριτήρια αξιολόγησης, και άλλες σχετικές πληροφορίες.

**Υποβολή Ερευνητικών Προτάσεων**

Οι ενδιαφερόμενοι/ες θα πρέπει να συμπληρώσουν και να υποβάλουν ηλεκτρονικά, **το αργότερο** **μέχρι και την** **Τρίτη, 30/09/2025,** το **Έντυπο Υποβολής Ερευνητικής Πρότασης** στην **αγγλική γλώσσα** τοοποίοβρίσκεται στον παρακάτω σύνδεσμο<https://forms.office.com/e/XgHchf34Zj>.

Το έντυπο πρέπει να συνοδεύεται από όλα τα απαραίτητα έγγραφα, όπως καθορίζονται στην Προκήρυξη.

**Επικοινωνία**

Για περαιτέρω πληροφορίες ή/και διευκρινήσεις, οι ενδιαφερόμενοι/ες μπορούν να επικοινωνούν μέσω email στην ηλεκτρονική διεύθυνση postdoctoral@cut.ac.cy.